section_heading: Sampdoria
paragraph_text: Nakon početka karijere u Cremoneseu, klubu iz rodnog grada Vialli je prešao u Sampdoriju gdje je bio dio jakog napadačkog tandema sa svojim dječačkim prijateljem, Robertom Mancinijem. S Viallijem na najvišoj razini Sampdoria je ostvarila najveće uspjehe u klupskoj povijesti. Osvojili su po prvi puta naslov prvaka Italije u sezoni 1990./91. u kojoj je Vialli bio najbolji strijelac lige s 19 pogodaka. Osvojio je Vialli sa Sampdorijom i kup pobjednika kupova te je zabio dva pogotka u finalu protiv Anderlechta. Sa Sampdorijom je također osvojio i tri talijanska kupa, 1985., 1988. i 1989. godine.